ПАМЯТАЕЦЕ, як 24 кастрычніка мінулага года Прэзідэнт на сольным мінскім канцэрце расійскага кампазітара Віктара Дробыша ўручыў яму ордэн Францыска Скарыны? Тады “СГ” вырашыла пашукаць, ці звязаны род Дробыша з нашай краінай. Тым больш творца расказваў, што сваё дзяцінства звязвае з адной беларускай вёскай, дзе было лепш, чым на ўсіх раскручаных курортах разам ўзятых. Лоеўскую вёсачку Новая Баршчоўка Віктар Дробыш называў “раем на зямлі”. Што насамрэч яднала папулярнага расійскага кампазітара з каларытнай беларускай глыбінкай?